དེ་ཡང་ཕ་ཡུལ་གྱི་མི་རྣམས་ཀྱིས་གར་སོང་ཆ་མེད་དུ་གྱུར་བའི་བུ་མོ་དང་རྟ་ཁྱུ་གང་ས་གང་དུ་བཙལ་ཀྱང་།བུ་མོ་དང་རྟ་ཁྱུ་རྩ་བ་ནས་རྙེད་མ་སོང་།ལོ་གཅིག་ཕྱིན་པའི་རྗེས།རྔོན་པ་རྟ་གཞོན་གཉིས་རྟ་ཡན་རྣམས་འཚོ་སྡོད་བྱས་ཡོད་པའི་རི་རྩེར་འགོས་ནས་བལྟས་པ་ན།རྔོན་པ་དེ་གཉིས་ཀྱིས་ཡིད་དུ་འོང་བའི་ས་ཆ་དེར་རྟ་གསེབ་ཤེའུ་ཐིག་ཅན་ཞིག་གིས་རྟ་ཁྱུ་རྣམས་ལ་བདག་པོ་བརྒྱབ་ཡོད་པ་མཐོང་ཞིང་།རྟ་གསེབ་དེའི་འཁྲིས་ན་བུ་མོ་རྟ་གཞོན་ཞིག་གིས་རྟེའུ་ཕྲུག་ཅིག་རྗེས་སུ་ཁྲིད་ཡོད་པ་ཡང་མཐོང་སོང་།རྔོན་པ་གཉིས་ཀྱིས་མྱུར་དུ་བུ་མོ་ལ་སྐད་བརྒྱབ་ནས་བོས་པ་ན།བུ་མོས་ཀྱང་ཁོ་གཉིས་ལ་ལག་བརྡ་ཡང་ཡང་བྱས།སྐབས་དེར་རྟ་གསེབ་དེས་བུ་མོ་དང་རྟ་ཁྱུ་རྣམས་སྐད་ཅིག་གཅིག་ལ་ཕར་ཕྱོགས་སུ་དེད་ནས་བུད་སོང་།